Jeg overvejer at få gæste bloggere, for jeg indrømmer det går lidt sløjt med at få lagt nye opskrifter op. Men en gang imellem er der noget der gør jeg lige får et lille spark, så som at se at der faktisk er besøgende hver dag, og faktisk rimelig mange, selvom der ikke kommer indlæg så tit, tak for det. Eller som denne gang, en god veninde har fået en crockpot af sin mor, og er gået i gang med at eksperimentere og “Crocke” løs. Og så måtte Morphy frem igen, efter en lang sommerferie da jeg pludselig fik abstinenser..
Denne opskrift er efter inspiration fra selv samme veninde der formår at kamuflere grønsager i karry sovsen til boller i Karry. De to små børn her i huset, er desværre mere grønsags forskrækkede end jeg kunne ønske mig, så det ikke meget selleri eller grulerødder jeg får i dem, så den greb jeg.
Alle ingredienser til sovsen puttede jeg bare i Fadet og satte den på low. Jeg blendede jeg hele molevitten da jeg slukkkede og havde så en dejlig cremet sovs. (Jeg ved min veninde hverken tilsætter fløde eller mælk, så den kan også laves laktose fri) Jeg satte det over i morges inden jeg tog på arbejde og det fik på LOW 8 timer.
Bollerne kunne man måske lave i sovsen ligesom jeg tidligere har lavet kødboller direkte i tomatsovs, men jeg kunne ikke overskue fars i morges kl 7. Så dem lavede jeg på gammeldags maner, rørte en fars og kogte dem. Derefter til satte jeg dem sovsen.
Jeg vil gerne dele en lille Quick fix med jer, som jeg tror min mor en gang lærte mig. Det er den lette løsning, og det er smart hvis det skal være børnevenlig mad, skal gå stærkt og man ikke lige har færdige boller liggende i fryseren. Farsen inden i en medister er perfekt til boller i karry boller. Så kan man bare presse passende kugler ud af medister pølsen og koge dem. Bum så er der Boller… Og kun sovsen der skal laves, eller tages ud af fryseren hvis du har lavet stor portion.
Der var rigeligt til fryseren også, for jeg kan jo bedst lide at lave store portioner, så der er til en travl dag. Jeg tog noget af sovsen fra sammen med de kødboller jeg mente var passende til familien og frøs resten ned hver for sig.
Jeg spiste boller i Karry med Salat, da jeg jo begrænser indtaget af kulhydrater, mens resten af familien fik almindelige Ris til. Velbekomme…
Hej Mette. Jeg synes ikke jeg fik bitter Karry smag, men der kan sikkert være forskel på Karry (Og smagsløg :-)) tak fordi du læser med og giver dig tid til at komme med input. Vh Johanne
Sådan laver jeg den egentlig også altid altså med blendede grønsager. Har også forsøgt i crock potten – synes bare at karryen blev noget bitter af at stå så længe. Så jeg er gået tilbage til den gammeldags metode, Hvor jeg smider grønsagerne i vandet som jeg koger boller i og laver sovs af det bag efter. Men måske skal jeg prøve igen, elsker jo min crock pot 😉
Hyggeligt du igen lægger en opskrift ind. Jeg er sikker på, jeg kender “den gode veninde”, og at jeg er “moderen” 🙂